ANSÆTTELSESKONTRAKT – KLINIKPERSONALE I SPECIALLÆGEPRAKSIS

Kontrakten kan ikke anvendes, hvis speciallægen er medlem af PLA eller på andet grundlag er omfattet af en kollektiv overenskomst.

Denne kontrakt anvendes i tilfælde, hvor medarbejderen maksimalt arbejder 8 timer ugentligt i gennemsnit og dermed ikke er omfattet af funktionærloven.

Kontrakten skal altid tilpasses de konkrete forhold, hvorfor nedenstående alene er et eksempel. Såfremt ansættelsesforholdet er tidsbegrænset, bør kontrakten benævnes "Tidsbegrænset ansættelseskontrakt".

mellem Navn:

Adresse:

By:

CVR:

(i det følgende kaldet "Speciallægen")

og

Navn:

Adresse:

By:

(i det følgende kaldet "Medarbejderen”)

# TILTRÆDELSESTIDSPUNKT, ARBEJDSSTED OG ARBEJDSOPGAVER

1.1 Medarbejderen ansættes med virkning pr. [dato] som medarbejder i den af Speciallægen drevne klinik ("Klinikken"). [Hvis tidsbegrænset: Ansættelsesforholdet ophører automatisk uden opsigelse fra nogen af parterne den [dato].]

1.2 Arbejdsstedet er Klinikkens adresse, beliggende: [\*]

1.3 [*Hvis Speciallægen ikke er forsikringsdækket i relation til behandling af private patienter:* Medarbejderen må ikke behandle private patienter.]

# ARBEJDSTID

2.1 Den normale arbejdstid er [\*] timer ugentligt. Arbejdstiden er indtil videre fordelt som følger:

[\*]

2.2 Hvis det aftales, at Medarbejderen i visse uger arbejder mere end 8 timer, skal dette modsvares af, at Medarbejderen i andre uger arbejder tilsvarende mindre, således at den gennemsnitlige ugentlige arbejdstid ikke overstiger 8 timer.

*[Alternativ til 2.1 og 2.2, hvis Medarbejderen ikke har nogen fast arbejdstid:* Der er ikke aftalt nogen fast ugentlig arbejdstid for Medarbejderen. Medarbejderen har således hverken ret eller pligt til at arbejde noget bestemt timetal pr. uge. Medarbejderen arbejdstid aftales løbende mellem Speciallægen og Medarbejderen for en periode på [\*uger/måneder]. Parterne er enige om at tilrettelægge medarbejderens arbejdstid således, at den gennemsnitlige ugentlige arbejdstid ikke overstiger 8 timer. Timetallet opgøres hver den 20. i måneden fra den 20. i forrige måned til den 19. i indeværende måned og forelægges Speciallægen til godkendelse.]

# LØN

3.1 Medarbejderen modtager ved tiltrædelsen timeløn aftalt til kr. [\*]. Dertil kommer feriegodtgørelse på 12,5%. Der betales ikke pensionsbidrag af lønnen.

3.2 Lønnen udbetales månedsvist bagud på den sidste hverdag i måneden på en af Medarbejderen anvist konto i et pengeinstitut.

# FERIE

4.1 Medarbejderen har ret til ferie med feriegodtgørelse i henhold til ferieloven.

4.2 Afholdelse af ferie fastlægges efter nærmere aftale med Speciallægen og placeres i videst muligt omfang i perioder, hvor Klinikken har ferielukket.

# SYGDOM

5.1 Ved sygdom er Medarbejderen forpligtet til at meddele fravær til Speciallægen hurtigst muligt og senest kl. [07.00] på første fraværsdag.

5.2 Medarbejderen er ikke berettiget til løn under sygdom.

5.3 På Speciallægens anmodning er Medarbejderen forpligtet til at fremskaffe behørig dokumentation for sin sygdom.

# OPSIGELSESVARSEL

6.1 De første 3 måneder af ansættelsesforholdet betegnes som prøvetid, hvor det gensidige opsigelsesvarsel er 14 dage til en hvilken som helst dag i måneden.

6.2 Efter prøvetidens udløb kan ansættelsesforholdet af hver af parterne opsiges med [1] måneds varsel til en hvilken som helst dag i måneden.

# ØVRIGE BESTEMMELSER

7.1 Ansættelsesforholdet er ikke omfattet af kollektive overenskomster.

7.2 Ansættelsesforholdet er ikke omfattet af funktionærloven. Ferieloven er gældende for ansættelsesforholdet.

7.3 Medarbejderen er forpligtet til at gøre sig bekendt med og følge de til enhver tid gældende retningslinjer, der udarbejdes af Speciallægen.

7.4 Medarbejderen har tavshedspligt med hensyn til alle forhold, som Medarbejderen bliver bekendt med i kraft af ansættelsen, medmindre der er tale om forhold, som efter sagens natur skal bringes til tredjemands kundskab. Tavshedspligten er også gældende efter ansættelsens ophør.

7.5 Når Medarbejderen faktisk fratræder sin stilling, uanset af hvilken årsag og uanset det sker inden udløbet af Medarbejderen opsigelsesvarsel, skal alt materiale og løsøre tilhørende Speciallægen, og som er i Medarbejderen besiddelse, afleveres til Speciallægen. Der kan ikke udøves tilbageholdsret i noget materiale eller løsøre tilhørende Speciallægen.

# UNDERSKRIFTER

8.1 Nærværende ansættelseskontrakt underskrives i to originale eksemplarer, hvoraf hver part modtager ét.

Sted og dato: Sted og dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Speciallægen Medarbejderen